Document ID: 32006D0203

AFGØRELSE Nr. 202
af 17. marts 2005
om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 og E 127)
(Teksten er relevant for EØS og for EF/CH-aftalen)
(2006/203/EF)
DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -
under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,
under henvisning til artikel 2, stk. 1, i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (2), i henhold til hvilken den udarbejder de dokumenter, der er nødvendige for anvendelsen af forordningerne,
under henvisning til afgørelse nr. 153 af 7. oktober 1993 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 103-E 127) (3),
under henvisning til afgørelse nr. 164 af 27. november 1996 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 101 og E 102) (4),
under henvisning til afgørelse nr. 166 af 2. oktober 1997 om ændring af blanketterne E 106 og E 109 (5),
under henvisning til afgørelse nr. 168 af 11. juni 1998 om ændring af blanketterne E 121 og E 127 samt ophævelse af blanket E 122 (6),
under henvisning til afgørelse nr. 179 af 18. april 2000 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 111, E 111 B, E 113-E 118, E 125-E 127) (7),
under henvisning til afgørelse nr. 185 af 27. juni 2002 om ændring af afgørelse nr. 153 (blanket E 108) og afgørelse nr. 170 (udarbejdelse af de i artikel 94, stk. 4, og artikel 95, stk. 4, i Rådets forordning (EØF) nr. 574/72 omhandlede fortegnelser) (8),
under henvisning til afgørelse nr. 186 af 27. juni 2002 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 101) (9), og
ud fra følgende betragtninger:
(1)
På grund af udvidelsen af Den Europæiske Union den 1. maj 2004 er det nødvendigt at ændre blanket E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 og E 127.
(2)
Aftalen om Det Europæiske Økonomiske Samarbejdsområde (EØS-aftalen) af 2. maj 1992, som tilpasset ved protokollen af 17. marts 1993, bilag VI, gennemfører forordning (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde.
(3)
Det Europæiske Fællesskab og dets medlemsstater på den ene side og Det Schweiziske Forbund på den anden side har indgået en aftale om fri bevægelighed for personer (EF/CH-aftalen), som trådte i kraft den 1. juni 2002. I bilag II til denne aftale henvises der til forordning (EØF) nr. 1408/71 og (EØF) nr. 574/72.
(4)
Af praktiske grunde skal der anvendes samme blanketter inden for EU, inden for Det Europæiske Økonomiske Samarbejdsområde og i forholdet mellem EU og Schweiz -
TRUFFET FØLGENDE AFGØRELSE:
1.
Blanket E 101, der er gengivet i afgørelse nr. 186, erstattes af vedlagte blanket.
2.
Blanket E 102, der er gengivet i afgørelse nr. 164, erstattes af vedlagte blanket.
3.
Blanket E 105, der er gengivet i afgørelse nr. 153, udgår.
Blanket E 001, E 103, E 104, E 107, E 112, E 120, E 123 og E 124, der er gengivet i afgørelse nr. 153, erstattes af vedlagte blanketter.
4.
Blanket E 106 og E 109, der er gengivet i afgørelse nr. 166, erstattes af vedlagte blanketter.
5.
Blanket E 108, der er gengivet i afgørelse nr. 185, erstattes af vedlagte blanket.
6.
Blanket E 115, E 116, E 117, E 118, E 125, E 126 og E 127, der er gengivet i afgørelse nr. 179, erstattes af vedlagte blanketter.
7.
Blanket E 121, der er gengivet i afgørelse nr. 168, erstattes af vedlagte blanket.
8.
Kendingsbogstaverne for det land, hvor blanketten udfyldes, er følgende:
»BE = Belgien; CZ = Tjekkiet; DK = Danmark; DE = Tyskland; EE = Estland; GR = Grækenland; ES = Spanien; FR = Frankrig; IE = Irland; IT = Italien; CY= Cypern; LV = Letland; LT = Litauen; LU = Luxembourg; HU = Ungarn; MT = Malta; NL = Nederlandene; AT = Østrig; PL = Polen; PT = Portugal; SI = Slovenien; SK = Slovakiet; FI = Finland; SE = Sverige; UK = Det Forenede Kongerige; IS = Island; LI = Liechtenstein; NO = Norge; CH = Schweiz.«
9.
Medlemsstaternes kompetente myndigheder stiller vedlagte blanketter til rådighed for alle interesserede. Blanketterne forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager kan få en blanket, der er trykt på hans eget sprog.
10.
Denne afgørelse, som erstatter afgørelse nr. 153, 164, 166, 168, 179, 185 og 186, offentliggøres i Den Europæiske Unions Tidende. Den finder anvendelse fra den første dag i den måned, der følger efter offentliggørelsen.

Labels: 12
9
15
0